Šalom ja tere õhtust! Vaatate TV7 Iisraeli Uudiseid Jeruusalemmast.
Tänased tähtsamad uudised:
Pinged jätkuvad Läänekalda Judea ja Samaaria aladel.
Iisrael taunib ÜRO Uurimiskomisjoni raportit
kui õigustamatut ja ebausutavat.
Iraani Islamivabariik käsib Läänel vait olla, sellal kui ajatolla režiimi
jõuliselt taunitakse iraanlaste protestide jõhkra mahasurumise eest.
Tuli teade surmajuhtumist Läänekalda linnas Jeninis,
kus kümned palestiina püssimehed avasid tule
ja pildusid isevalmistatud lõhkekehi piiripolitsei eriüksuse pihta.
Teatatud vahejuhtum toimus öösel, mil operatsiooni Laintemurdja raames
tegi piiiripolitsei eriüksus koostöös IKV ja IJAga reidi Jenini linnas
eesmärgiga vahistada tagaotsitav ründaja,
keda kahtlustatakse terroritegudes. Pärast kahtlusaluse vahistamist
ründas rühm palestiina püssimehi Iisraeli üksust, mis avas vastutule.
Iisraeli sõdurid viga ei saanud, Palestiina võitlejate seas
oli aga pihtasaanuid.
Hiljem teatas Palestiina Tervishoiuministeerium,
et 19-aastane mees suri ja kolm sai viga
IKV kuulidest Jeninis.
Veel tegid IKV, IJA ja piiripolitsei eriüksused
reide Hebroni linnas ning Turmusiya’ ja Dir Jarir’i külades.
Reidide tulemusena vahistati kinnitatud andmeil ühtekokku
neli terrorismis kahtlustatavat.
Iisraeli sõdurite seas vigastustest ei teatatud.
Palestiina Omavalitsuse juhtiv rühmitus Fatah
pidas eile raevupüha, mille käigus ta kutsus Läänekalda
ja Ida-Jeruusalemma elanikke üles ühepäevasele streigile,
mälestamaks terroristi, kes pani toime tapatöö
Põhja-Jeruusalemma Shuafat’i ristmikul
umbes kaks nädalat tagasi, ning kes tapeti
uue tapatöökatse käigus Ma’ale Adumim’i linna
sissepääsu juures kolmapäeva õhtul.
Selle tulemusena suleti eile kogu Ida-Jeruusalemmas ettevõtete uksed.
Linn suletud ilma streikidetagi, olukord on halb
ja majanduslik olukord pole kiita,
muus osas ollakse solidaarsed märtriga.
Sellal kui Palestiina juhid nii Läänekaldal kui Gazas
väljendasid kurbust terroristi surma üle,
võõrustas Iisraeli peaminister Yair Lapid tsiviilturvamehi,
kes terroristi kahjutuks tegid, ning kiitis neid vapruse eest.
Te tegite kahjutuks selle, kes oli juba sooritanud mõrva,
ja kes mõrvab, see mõrvab edasi, kuni keegi ta peatab.
Te päästsite elusid. Seda on raske sõnul väljendada,
kuid see ongi vaprus: teha midagi, mis päästab elusid. See ongi vaprus.
ÜRO Inimõiguste Nõukogu avaldas Uurimiskomisjoni tulemused,
milles kuulutati ’Iisraeli okupatsioon ebaseaduslikuks
rahvusvahelise õiguse kohaselt’.
Esimese raporti oli komisjon avaldanud juba tänavu juunis,
kuulutades ’juudi iisraellased’ Iisraeli-Palestiina
konflikti ’juureks’.
Praeguses nimetavad uurimiskomisjoni nn. eksperdid
õigusevastaseks Iisraeli kohalolu vaidlusalustel territooriumidel,
sh Läänekalda Judea, Samaaria ja Jordani oru aladel,
samuti Golani kõrgustikul ja Ida-Jeruusalemmas.
Pealegi väidab see komisjon, mis ei tunnusta Iisraeli suveräänsust
Jeruusalemma üle, korduvalt, et iga juudi linnaosa
Iisraeli pealinna idaosas on asundus, mis rikub
palestiinlaste inimõigusi.
Tuleb rõhutada, et komisjoni absurdsed järeldused
tunduvad eiravat tegelikkust - nii kohapeal kui ajalooliselt.
Pealegi tuntakse selle kolme liiget Iisraeli-vastase aktivismi
ja retoorika poolest, üks komisjoni liige aga,
nimelt Miloon Kothari, vaidlustab avalikult
Iisraeli liikmelisust ÜROs.
Vastuseks uurimiskomisjoni raportile rõhutas Iisraeli Välisministeerium
komisjonäride õigusevastasust nende antisemiitlike märkuste
ja omaalgatusliku Iisraeli-vastase aktivismi tõttu nii enne kui pärast
liikmeks määramist.
Välisministeeriumi avalduses rõhutatakse, et komisjonärid on osa
Iisraeli-vastasest agendast, mida kahjuks endiselt esineb ÜROs.
Nende sõnad ja teod üksnes määrivad jätkuvalt ÜRO ja selle
inimõiguste mehhanismi mainet.
Washingtonis väljendas USA välisministeerium
põlastust ÜRO Inimõiguste Komisjoni suhtes.
Siiski tahab ta uurida selle järeldusi.
Uurime seda raportit lähemalt. See on äsja ilmunud, nii ei saa
hetkel pakkuda rida-realt analüüsi. Kuid võin teile öelda,
et oleme teinud oma mured selle uurimiskomisjoni kohta
selgeks algusest peale. Iisraeli on üha ülekohtuselt rünnatud
ÜRO süsteemis, sh selle uurimiskomisjoni menetluses.
Iisrael on ainus riik, mis võetakse pidevalt päevakorda
riigi kui sellise pärast.
Kui taastasime suhted Inimõiguste Nõukoguga mullu,
ja hiljemgi, kui meid valiti esindajaks Inimõiguste Nõukokku,
tegime seda teadmises, et Nõukogul on tohutu potentsiaal.
Just sellepärast tahtsime suhelda ja viimselt taastasime suhted,
kuid mõistame ka, et vaja on reforme.
Selle poole me jätkuvalt püüame, et Iisraeli ülekohtuselt ei koheldaks -
ja mõtlengi ülekohtuselt, rõhutaksin seda sõna.
Mitte ükski riik - ühegi riigi olukord ei peaks jääma uurimisest välja,
aga samuti ei tohiks ühtki riiki ülekohtuselt uurida,
ja see on meie põhimõte.
Tuleb rõhutada, et ajal, mil Iraani Islamivabariik jõhkralt
surub maha oma rahvast üldiselt ja naisi eriliselt, on ta endiselt
ÜRO Naiste Staatuse Komisjoni liige.
Iraani liikmelisus ÜRO Naistekomisjonis on põlastust väärt.
See ületab kõik sündsuse piirid. See on skandaalne.
Oleme alati selgesti öelnud, et mõned rängimad
inimõiguste rikkujad istuvad teatud ÜRO komisjonides.
Minu meelest on see kahjuks hea näide selle kohta.
Oleme töötanud ÜRO süsteemis üle selle, mida oleme teinud
oma ametiasutuste ja hääle kaudu, et taunida vägivalda, mida Iraan
teostab paljuski nende vaprate naiste ja tüdrukute vastu,
kes nõuavad üksnes õigusi, mis kuuluvad neile täpselt samuti
nagu kõikidele teistele.
Oleme üks 54 riigist, mis avaldas Inimõiguste Nõukogus deklaratsiooni,
kutsudes Iraani loobuma ülemäärase jõu kasutamisest
vaieldamatult rahumeelsete protestijate vastu.
Meie arvates ei peaks Iraan selles komisjonis istuma.
Me ootame ettepanekuid selles suunas.
New York’is peeti eile õhtul ÜRO Julgeolekunõukogu istung,
milles arutati naiste, rahu ja julgeoleku resolutsiooni nr 1325
vastuvõtmise 20. aastapäeva. See ajendas loomulikult
paljudes debattides puudutama Teherani ajatolla režiimi jõhkrusi.
Kogu maailma pilgud on praegu Iraanil.
Julged ja vaprad iraanlased kõigist ühiskonnakihtidest,
mehed ja naised, protestivad Mahsa Amini surma pärast.
Nad protestivad, kuna Iraani kombluspolitsei tappis ta
selle kuriteo pärast, et ta oli naine.
Praegu teeb Saksamaale eriti muret
jätkuv naiste õiguste mahasurumine Iraanis.
Peame vastustama neid ilminguid ja täielikult realiseerima
kõikide sugude ja tõrjutud rühmade
kaasamise potentsiaali.
Vastuseks üha enamatele hukkamõistudele ja meetmetele
Iraani vastu ründas ajatolla režiimi aseesindaja ÜROs
nn Läänt, käskides tal vait olla.
Noore iraanlanna Mahsa Amini traagiline surm on murdnud südamed
mitte ainult meie valitsuses, vaid ka minu riigi rahval.
Meil on sellest kahju ja loodame, et ei pea kunagi enam
kuulma nii südantlõhestavast kaotusest.
Teostati põhjalik uurimine asjaolude selgitamiseks,
mis tingisid selle traagilise surma. Siiani on avaldatud kahe
eeluurimise tulemused liikmesriikidele ja
ÜRO sidusorganisatsioonidele.
Iraani naised on targad, haritud, pühendunud
ja isamaalised ning tunnevad oma õigusi.
Nad mõistavad ka, kuidas valitsusega rahulikult
ja konstruktiivselt suhelda, et oma õigusi edendada.
Seepärast ütleme neile lääneriikidele,
et nad ei pea käituma nagu iraani naiste eestkostjad
ja hooldajad ega nende nimel rääkima.
Tuleb selgitada, et ajatolla režiim on häälekalt veendunud,
et kogu Iraanis toimuvatel meeleavaldustel pole pistmist
Masha Amini tapmisega Islamivabariigi kombluspolitsei poolt.
Režiim peab nädalaid kestnud rahutusi hoopis Lääne vandenõuks.
Nad algatasid need asjad, kavandasid, kulutasid raha ja tõid mängu paljusid,
sh. poliitikategelasi USAst, Euroopast ja mujalt.
Tänan vaatamast TV7 Iisraeli Uudiseid!
Paluge puhkepäevil meie tagakiusatud usuõdede-vendade eest üle maailma,
rahu Jeruusalemmale ja päästet Iisraelile.
Olen Jonathan Hessen. Soovin rahulikke puhkepäevi!
Näeme jälle esmaspäeval samal ajal!
Tõlge: Sulev Kivastik